کوئلے کی وزارت
کوئلے کی وزارت نے تھرمل پاور پلانٹ کے لئے کوئلے کی مناسب دستیابی کی تصدیق کی
رواں مالی سال کے دوران بجلی کے شعبے کے لئے کوئلے کی فراہمی 5.80 فیصد بڑھ کر 324.50 میٹرک ٹن ہوگئی
کوئلہ کا اسٹاک، 31 اگست تک 25.08 فیصد بڑھ کر 86 میٹرک ٹن ہوگیا
تھرمل کوئلے کی درآمدات میں 53.13فیصد کی کمی درج کی گئی
کوئلے کی وزارت نے ملک میں توانائی کی بڑھتی ہوئی مانگ کو پورا کرنے کے لئے کوئلے کی مناسب دستیابی کی توثیق کی ہے ۔ ٹی پی پیز کو کوئلے کی موثر فراہمی کے لئے کوئلے کی کان کے مختلف مقامات پر کوئلہ اسٹاک کی مضبوط حالت کو یقینی بنایا ہے۔ یہ پورے ملک میں کوئلے کی بلارکاوٹ تقسیم کو یقینی بنانے کے لئے مناسب کوئلے کے ذخائر اور کوئلے کی فراہمی کے چین کی موثر صورتحال دونوں کو اجاگرکرتا ہے۔
اس کے علاوہ تھرمل پاور کی پیداوار میں 6.58 فیصد کا اضافہ درج کیا گیا ہے ،جو گزشتہ سال کی اسی مدت میں 485.42 بی یوکے مقابلے میں 517.34 بی یو  تک پہنچ گیا ہے۔
بجلی کےشعبے کو کوئلہ بھیجنے کے سلسلے میں مالی سال 24-2023 کے لئے اپریل 2023 سے اگست 2023 تک مجموعی حصولیابی 324.50 میٹرک ٹن رہی ہے ، جو گزشتہ سا ل کی اسی مدت کے مقابلے میں 5.80 فیصد قابل ذکر اضافے کی نشاندہی کرتا ہے، جو 306.70 میٹرک ٹن تھا۔اس خاطر خواہ اضافے سے بجلی کے شعبے کی توانائی کی ضروریات کو پورا کرنے کے لئے ایک مستقل اور مضبوط کوئلے کی فراہمی یقینی ہوتی ہے۔
مورخہ 31 اگست 2023 کی صورتحال کے مطابق کانوں ، تھرمل پاور پلانٹ  ، ٹرانزٹ وغیرہ میں مجموعی کوئلہ اسٹاک کی حالت میں 25.08 فیصد کا اضافہ ہوا ہے اور 31 اگست 2022 کے 68.76 میٹرک ٹن کے اسٹاک کے مقابلے میں 86.00 میٹرک ٹن کا اضافہ ہوا ہے ۔اس کے علاوہ مورخہ 31 اگست 2023 کو کول انڈیا لمٹیڈ  میں پِٹ ہیڈ کول اسٹاک 45.33 میٹرک ٹن ہیں ،جس میں 31 اگست 2022 کو 31.12 ملین ٹن کے کوئلہ اسٹاک کے مقابلے میں 45.66 فیصد کا قابل ذکراضافہ درج کیا گیا ہے۔ کوئلے کے اسٹاک کی یہ اعلیٰ صورتحال کوئلہ وزارت کے ذریعہ کوئلے کی مناسب فراہمی کو یقینی بنانے کے عزم کو ظاہرکرتا ہے اور موثر اسٹاک کے بندوبست کی حکمت عملیوں اور آپریشنل کارکردگی کواجاگر کرتا ہے۔
اس کے علاوہ ڈی سی بی   کے لئے تھرمل کوئلے کی درآمدات میں 53.13 فیصد کی نمایاں کمی درج کی گئی ہے اوریہ 19.2 میٹرک ٹن  سے کم ہوکر اپریل – اگست 2023 میں 9.0 ملین ٹن ہوگیا ہے۔ یہ کمی گھریلو پیداوار کو ترجیح دینے اور کوئلے کی فراہمی میں خود انحصار بننے کی ہماری مضبوط عہد بستگی کی نشاندہی کرتی ہے۔
کوئلے کی وزارت ،شاندار اسٹریٹجک پلاننگ اور موثر عمل آوری کے ذریعہ دیر پا ترقی کوفروغ دینے کے لئے عہد بستہ ہے ۔اعلیٰ صلاحیت والے درآمدی کانکنی کے آلات پر بھارت کے انحصار میں کمی لانے اور گھریلو پیداوار کو فروغ دینے کی مضبوط کوشش کرنے سے کوئلے کی وزارت، کوئلے کی کانکنی کے شعبے میں ہیوی ارتھ موونگ مشینری  کے لئے ملک کی مینوفیکچرنگ صلاحیتوں کو سرگرمی سے فروغ دے رہی ہے۔ یہ کوششیں کوئلے کی کانکنی کے شعبے میں میک ان انڈیا پہل پرزور دیتے ہوئے آتم نربھر بھارت کے مقاصد کےساتھ مکمل طورپر مربوط ہوتی ہیں ۔
اس کے علاوہ کوئلے کی ریکوں کی مسلسل دستیابی ، جو کوئلے کی نقل وحمل کے اہم ہے ، ایک بلارکاوٹ انخلاء کےعمل کو یقینی بناتی ہے۔ نقل وحمل کی رکاوٹوں کو موثر طریقے سے کم کرتی ہے اور بلارکاوٹ کوئلے کی سپلائی کویقینی بناتی ہے۔ کوئلے کی پیداوار کوفروغ دینے کے لئے کوئلے کی وزارت سرگرمی سے نئی کانیں قائم کررہی ہے۔ ماحولیاتی منظوری  کی فراہمی میں تیزی آرہی ہے اور جدیدترین میکانائزڈ ہیوی ارتھ موونگ مشینری  کو اپنا یا جارہا ہے ۔
کوئلے کی وزارت تمام آپریشن کی مسلسل اور جامع نگرانی اور تجزیہ کرتی ہے۔ اس طرح وہ ترقی میں مناسب تعاون فراہم کرتی ہے ۔ کوئلے کی وزارت تکنیکی پیش رفت کو اپنا کر ایک قابل اعتماد اور بلارکاوٹ بجلی کی فراہمی کے لئے عہد بستہ ہے ،جس سے آتم نربھر بھارت کے لئے راہ ہموار ہوتی ہے۔